Publication: Magyar Közlöny
Issue: MK-1998-13 (Year: 1998, Number: 13)
Era: 1990-2004
Section: a 35/1998. (II. 27.) Korm. rendelethez
Paragraph Index: 705

12. A bizottság munkáját az elnök vezeti, s a szakvizsgaszervező által kijelölt vizsgabiztos segíti. Vizsgabiztos a szakvizsgaszervező alkalmazásában álló I. besorolási osztályba tartozó köztisztviselő lehet (az MKI OMI esetében felsőfokú iskolai végzettségű közalkalmazott). Feladatai: összegyűjti és nyilvántartásba veszi a jelöltek Jelentkezési lapjait; értesíti őket a vizsga időpontjáról, helyéről; gondoskodik a vizsga lebonyolításához szükséges technikai feltételekről; az írásbeli vizsgán felügyelőként segíti a bizottságot a rend fenntartásában, a visszaélések megakadályozásában; vezeti a vizsganyilvántartó könyvet (3. számú függelék), gondoskodik a vizsgajegyzőkönyvek (2. számú függelék) és bizonyítványok (2. számú melléklet) kitöltéséről, ellenőrzi adataik pontosságát és valódiságát; az írásbeli vizsgához szükséges feladatokat és segédleteket a jelöltek rendelkezésére bocsátja.

Source: https://magyarkozlony.hu/hivatalos-lapok/3217e642069b817948706c199f8098404c0b9be0/dokumentumok/dfe29ba408fd8590b8ddcc323659f4845695e185/letoltes